CELEX: 62006CA0456
Language: el
Date: 2008-04-17 00:00:00
Title: Υπόθεση C-456/06: Απόφαση του Δικαστηρίου (τέταρτο τμήμα) της 17ης Απριλίου 2008 (αίτηση του Bundesgerichtshof — Γερμανία, για την έκδοση προδικαστικής αποφάσεως) — Peek & Cloppenburg KG κατά Cassina S.p.A. (Δικαίωμα του δημιουργού — Οδηγία 2001/29/ΕΚ — Άρθρο 4, παράγραφος 1 — Διανομή στο κοινό, μέσω πώλησης ή άλλως, του πρωτοτύπου ή αντιγράφου ενός έργου — Χρησιμοποίηση αντιγράφων επίπλων προστατευόμενων από το δικαίωμα του δημιουργού ως επίπλων εκτιθέμενων σε αίθουσα πωλήσεων καθώς και ως διακόσμηση προθήκης — Έλλειψη μεταβιβάσεως της κυριότητας ή της κατοχής)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/7
            
         Απόφαση του Δικαστηρίου (τέταρτο τμήμα) της 17ης Απριλίου 2008 (αίτηση του Bundesgerichtshof — Γερμανία, για την έκδοση προδικαστικής αποφάσεως) — Peek & Cloppenburg KG κατά Cassina S.p.A.
   (Υπόθεση C-456/06) (1)
   
   (Δικαίωμα του δημιουργού - Οδηγία 2001/29/ΕΚ - Άρθρο 4, παράγραφος 1 - Διανομή στο κοινό, μέσω πώλησης ή άλλως, του πρωτοτύπου ή αντιγράφου ενός έργου - Χρησιμοποίηση αντιγράφων επίπλων προστατευόμενων από το δικαίωμα του δημιουργού ως επίπλων εκτιθέμενων σε αίθουσα πωλήσεων καθώς και ως διακόσμηση προθήκης - Έλλειψη μεταβιβάσεως της κυριότητας ή της κατοχής)
   (2008/C 142/10)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   Peek & Cloppenburg KG
   κατά
   Cassina S.p.A.
   Αντικείμενο της υποθέσεως
   Αίτηση για την έκδοση προδικαστικής αποφάσεως — Bundesgerichtshof — Ερμηνεία των άρθρων 28 και 30 ΕΚ καθώς και του άρθρου 4, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167 της 22ας Ιουνίου 2001, σ. 10) — Χρησιμοποίηση, χωρίς την συγκατάθεση του δικαιούχου, αντιγράφων επίπλων προστατευομένων από το δικαίωμα του δημιουργού ως επίπλων εκτιθέμενων στην αίθουσα πωλήσεων καθώς και ως διακόσμηση προθήκης — Χαρακτηρισμός ή μη της χρησιμοποιήσεως αυτής, που δεν συνεπάγεται μεταβίβαση κυριότητας ή κατοχής, ως «μορφής διανομής στο κοινό»
   Διατακτικό της αποφάσεως
   Η έννοια της διανομής στο κοινό, μέσω μορφής διαφορετικής από την πώληση, του πρωτοτύπου ή αντιγράφου ενός έργου, υπό την έννοια του άρθρου 4, παράγραφος 1, της οδηγίας 2001/29/ΕΚ, του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, συνεπάγεται αποκλειστικά μεταβίβαση της κυριότητας του έργου αυτού. Κατά συνέπεια, ούτε η απλή παροχή στο κοινό της δυνατότητας να χρησιμοποιεί αντίγραφα έργων που προστατεύονται από το δικαίωμα του δημιουργού ούτε η έκθεση των εν λόγω αντιγράφων στο κοινό χωρίς καν παροχή της δυνατότητας χρήσεως αυτών μπορούν να συνιστούν τέτοια μορφή διανομής.
   
      (1)  ΕΕ C 326 της 30.12.2006.